双调・庆宣和
作者：无名氏
朝代：元

paragraphs: 太华峰高天地窄，翠满云台。
好打睡先生枕头归，去来，去来。
七里滩边古钓台，老树苍苔。
要听渔樵话成败，去来，去来。
烟水茫茫东大海，望见逢莱。
八个神仙肯拖戴，去来，去来。
锦片桃花绕调开，流水天台。
不见刘郎玉真怪，去来，去来。
五柳庄头陶令宅，大似彭泽。
无限黄花有谁戴？去来，去来。
花过清明也是客，客更伤怀。
杜宇声三更里破窗外，去来，去来。
扪月清江李太白，可惜高才。
一步青山谢公宅，去来，去来。
千亩青林七个客，无点尘埃。
卖酒人家瓮初开，去来，去来。
投至侯门深似海，日转千阶。
和尚在知他是钵盂在，去来，去来。
充腹黄粮暖炕柴，送老山斋。
枸杞茶甜如蕨薇菜，去来，去来。
寄语寒窗老秀才，一经头白。
更等甚三年选场开？去来，去来。
倚遍阑干十二曲，短叹长吁。
望断行皋碧云暮，几声，杜宇。
暗想人生能几何？枉了张罗。
七十岁光阴五旬过，着甚不，快活！。